
- A. "Me il | 
Mon Plaisir kleuterschool y Rayo di Solo kleuterschool na di 
dos luga cu 71 participante cada uno. 


Ademas di e 15 muchanan, mayornan y e representantenan 
di scol y ambos mandatario, señor Armando Goedgedrag cu 
ta esun cu a diseña e imagen cu e muchanan a kleur, tambe 
tawata presente. Minister di Enseñansa Endy Croes tawatin un 
regalito pa e muchanan y Prome Minister Evelyn Wever-Croes 
tawatin uno tambe pa Armando. 


Den secuencia alfabetico di nomber, Alizéy Kock (5 aña), 
Amanda Maselis (5 aña), Ariana Sofia Alzate Palacio (6 aña), 
Divina Rawlani (4 aña), Elyssé Lacle (4 aña), Emma Villanueva 
(3 aña), Felicity Padmonatpodo (6 aña), Liëndra Roga (5 
aña), Mia Mae Effio (4 aña), Paulina Padilla-Bustillo (5 aña), 
Raimary Kock (5 aña), Richlaine Rijke (5 aña), Tiara Dijkhoff 
(4 aña), Vikély Lispier (5 aña), y Xiara Candanoza (4 aña) ta e 
15 ganadoranan di e Concurso di Kleur pa Kleuter. Di nan ta 
Emma, Divina, Paulina y Felicity ta e ganadoranan absoluto pa 
nan categoria di edad. mmm 


pinturanan. Colega Minister Endy Croes a carga e proyecto 
aki cu tawata un exito rotundo. 423 mucha a participa na e 
Concurso di Kleur pa Kleuter “Stima Bo Mascota” 2023, y dia 
18 di december ya caba a anuncia e 15 ganadoranan riba e 
pagina di FaceBook di Stima Mi Mascota y via email di scol. 
Minister-President y Minister di Enseñansa a invita tur ganadora 
pa bini Bestuurskantoor dia 23 di februari pa nan ricibi nan 
premio. E mandatarionan a warda pa Pasco y Carnaval pasa 
pa asina pone e alumnonan den spotlight. 


E concurso tawatin e meta pa sigui conscientisa, specialmente 
nos muchanan mas chikito, cu nan mascota tambe merece 
amor, bon cuido y cu como doño responsabel ta masha normal 
pa laga sterilisa bo mascota. Tambe 3 representante di scol a 
wordo invita pa ricibi un certificado di reconocemento pa nan 
gran participacion na e concurso educativo aki na bienestar di 
mascota. 


Trupial kleuterschool a keda na prome luga cu 89 participante, 

Prome Minister Evelyn Wever-Croes: 


Cu un maneho estableci, Gobierno por tuma paso firme pa stop abuso di 
hende muhe y mucha muhe 


Recientemente Prome Minister [ Da 
Evelyn Wever-Croes a reuni cu 

e Comision Contra Violencia 
Domestico pa asina delinea e 
tareanan pa aña 2024. E meta 
di Gobierno di Aruba ta pa fiha 
un maneho y frena e fenomeno | 
negativo aki. 


Manera cu el a anuncia na fin di 
2023, Prome Minister a institui | 
un comision  multidisciplinario 
nacional pa atende cu e tema pa 
stop abuso di hende muhe y mucha | 
muhe, Comision Contra Violencia f 
Domestico, pa specialmente 
atende cu e tema aki debi cu na 
Aruba tin demasiado caso di abuso 
di hende muhe y mucha muhe ta 
tuma luga. 


Prome Minister a institui e comision aki bou guia di Centro 
di Desaroyo di Hende Muher (CEDEHM). E miembronan di 
e Comision Contra Violencia Domestico ta: Alexlindy Croes, 
Luis Carlos Alberto Orman, Keaneeh Krozendijk, Silvia Magaly 
Maduro y Miangela Ras. 


Prome Minister a expresa su gradicimento na e miembronan 
di e Comision Contra Violencia Domestico cu a acepta e reto 
grandi y importante aki y a pone enfasis riba e echo cu awor 
cu tin un maneho estableci pa trata e tema aki, Gobierno por 

Luga: Plaza Libertador Gilberto F. Betico Croes - Cuminsando 6٥٥ di atardi 


cB 


: سورد 


ê 03 DCA £, SETARELMAR ( UEB 1۸ رل‎ 


CCDN لا‎ N 0 C Ao ge " UTILITIES ARUBA (jr AIPORT AUTHIRIIY 


Minister di Finonso y Cultura sumara tantsa tnan tn 

Diahuebs mainta Minister di Turismo Sr. Dangui 
Oduber ricibi un recorido y presentacion na e sitio Ë 
di construccion pa e planificacion di e segundo 
fase di e proyecto di "Academic Building" di Xavier 
University School of Medicine. 


Academic building ta un proyecto grandi y 
impresionante di 70 miyon dollar mericano cu sigur = 
lo ta un entrada pa Aruba asina diversificando nos B 
economia. E edificio lo ta un centro di medicina 
cu diferente espacio pa e studiante por haci uso 
di dje, manera: biblioteca y espacio pa studia, un 
auditorium grandi cu ta carga 400 persona, klasnan, 
laboratorio y mucho mas. 


Minister Dangui Oduber a keda hopi impresiona 
di e proyecto y con lihe e ta canando. E proyecto 
actual ta un inversion di 70 miyon dollar mericano y 
ta muestra di confianza den e maneho di gobierno 
di Aruba, cual ta brinda stabilidad politico y esaki 
ta loke inversionistanan ta busca ora di haci 
inversionan. 


E ta gradici e CEO sr. Bhooplapur, Board member Bi 
dr. Posner, demas Board members y lidernan di 
e proyecto Xavier Univerity Medical School pa e 
invitacion y e recorido. Minister Oduber ta super Ws 
entusiasma pa wak e proyecto aki finalisa y sigur 
esaki lo contruibui na diversificacion y asina 
atreando e mercado di estudio medico pa Aruba. 

segun e mandatario. "Oranjestad ta duna nos un oportunidad 
unico pa desaroya un area cu pa añas ta pasando den 
desafianan comercial . Alavez, e ta duna nos un oportunidad 
nobo pa crea desaroyo mas den harmonia cu nos calidad di 
bida como cuidadano, medio ambiente, y nos bishitantenan cu 
ta representa e pilar economico di nos Pais". mm 


` | en: gH —— 
Durante e desvelo di Plaza Comercia ubica na Columbusstraat, 
20 di februari ultimo, a introduci un “tool” nobo cu lo fungi 
como un plataforma pa promove Oranjestad como e " next 
best place" pa experencia aki na Aruba, pa asina informa tur 
interesado kico tur loke Oranjestad tin di ofrece. 


Via di un QR Code graba ariba e plakkaat na Plaza Comercio, 
por haya mas informacion di e.o. e nominadonan honra ariba e 
plaza aki. Esaki ta e prome paso pa yega na un plataforma cu 
lo mester promove tur actividad, negoshi, y duna un splicacion 
amplio di areanan y edificionan iconico y historico di nos 
centro di ciudad. Proximo paso ta pa colecta y centralisa tur 
informacion pa asina publica esakinan virtualmente pa tur cu 
ta interesa den bishita y conose mas di nos centro di cuidad. 


Sector priva lo haya presencia significativo pa por promove 
nan producto, of servicio manera cu nos ta custumbra di centro 
comercialnan rond mundo. E prome paso a wordo tuma y den 
e lunanan nos dilanti hunto cu tur comerciante den Oranjestad 
lo percura pa e website haya su contenido y presencia pa 
asina yuda promove Oranjestad comercialmente. 


"Nos tin cu crea otro areanan di recreo y asina diversifica 
producto Aruba. Si nos sincronisa inversion y esfuersonan priva 
y publico nos ta eleva e potencial comercial di Oranjestad”, 

E campaña su meta principal ta pa mehora siguridad riba 
caminda y reduci accidentenan. Durante e campaña su prome 
fase, lo enfoca riba educacion y conscientisacion di e factornan 
di e peligernan di mas comun manera core bou influencia di 
alcohol, core na un velocidad halto, distraccion den auto, uzo 
di seat belt y child seat. 


E iniciativa pa e campaña aki ta e resultado di un colaboracion 
entre diferente stakeholders cu ta bay promove un cultura di 
siguridad den trafico. Keda pendiente pa e website 
www.traficosigur.aw cu pronto lo wordo lansa. 

Diabierna mainta, Ministerio di Husticia ۷ Asuntonan Social 
conhuntamente cu stakholders di e veld hudicial, a duna inicio 
na e campaña “Trafico Sigur” y a comparti e pagina oficial 
di Facebook cu informacion tocante siguridad pa cu nos 
muchanan den trafico. 


E uzo di “child seat' (stoel pa mucha den auto) den nos trafico 
ta di suma importancia, pa motibo cu e pasaheronan di mas 
chikito ta core mas peliger na momento di un accidente. Ta 
asina cu, accidente den trafico ta e causa principal di morto di 
muchanan rond di mundo. Segun “World Health Organization' 
(WHO), mas o menos 1.35 miyon 
persona ta perde nan bida den 
accidentenan di trafico cada aña, 
di cual muchanan ta core un 
riesgo halto. 


E uzo di child seat ta pa yuda 
reduci e probabilidad di morto 
entre infante (baby) cu 71%, y 
54% pa muchanan den auto. Nos 
responsabilidad como mayor y 
cuidado di un mucha ta pa proteha 
nos muchanan lo mas tanto cu ta 
posibel. Pa e motibo aki nos ta 
promove e lema; “Salba Bida y 
Scoge pa Siguridad”. 

Mayoria di e accidentenan den 
e ultimo añanan ta bin door di 
factornan cu ta pone otronan y nos 
mes na peliger, cual facilmente por 
wordo evita. Asina por bisa cu, na 
final di aña 2022 a registra 7,341 
incidente riba caminda di cual 
13,069 persona tabata envolvi 
y 75% di e accidente nan aki a 
wordo causa pa falta di atencion 
of distraccion riba caminda. 

GRAN APERTURA DI WEGANAN INTERINSULAR 2024 
CU PARTICIPAION DI BONEIRO, CURACAO Y ARUBA 


Exito na tur nos muchanan participando 


B 


pa cera e lasonan di hermandad y brinda oportunidad na e 
mucha- y hobennan. Un delegacion di alrededor di 150 hoben 
ta na Aruba y lo competi den e disciplina di trefbal di mucha 
muhe, dam y ahedres. Despues di esaki, Weganan Interinsular 
ta continua na Boneiro den luna di maart y ta clausura den luna 
di april na Curagao. 


Pa conclui, Minister Endy Croes ta gradici Sr. Junny Figaroa y 
Lotto pa Deporte, Sr. Kenneth Vrolijk y Stichting Sport Subsidie 
Aruba (SSA) pa sostene e proyecto aki. Sigur palabra di 
danki na tur cu a aporta pa haci e bunita proyecto aki posibel. 
Alabes, mandatario di Deporte ta desea tur scol cu ta participa 
den e competencia aki hopi exito. Cu deseo, dedicacion, 
determinacion y disciplina ta logra! 


Diabierna mainta, a tuma luga apertura di Weganan Interinsular 
2024 na  Compleho Deportivo Frans Figaroa na Noord. 
E mainta deportivo aki a conta cu presencia di Minister di 
Enseñansa, Ciencia, Cultura y Deporte di Curacao Sithree van 
Heydoorn, Diputado di Boneiro Nina den Heyer, Presidente 
di Parlamento di Aruba mr. Edgard Vrolijk, Sr. Virgilly Winklar, 
kende ta director di FDDK, Sr. Terrence de Jongh, kende ta 
director di Indebon, Sr. Junny Figaroa di Lotto pa Deporte, Sr. 
Alonso Tromp di FFD, directiva di FFD y demas invitadonan 
special. 


E ceremonia di apertura a inicia cu desfile di e scolnan di Aruba, 
Boneiro y Curacao cu ta competiendo e fin di siman aki den 
e competencia escolar. Weganan Interinsular entre e islanan 
ABC ta un medio di intercambio deportivo, cultural y social 

Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


ANA DI STABILIDAD Y PROSPERIDAD 


